ปจดมาไม่ค่อยปกติค่ะขาดๆบ้าง แต่พอใกล้จะเป็นประจำเดือนจะมีอาการท้องน้อยป่องมากๆเหมือนคนท้องเป็นหลายวันติดกันจนปจดมาก็หายแต่เป็นแบบนี้มาประมาณ สามเดือนติดแล้วค่ะ รวมทั้งมีสิวขึ้นมากบริเวณคางตลอดเเละเห่อหนักมากก่อนปจดมา เลยอยากขอคำปรึกษาค่ะ ควรไปพบแพทย์ไหมค่ะ ท้องป่องมากแบบนี้ผิดปกติรึเปล่า ขอบมากค่ะ
สวัสดีค่ะ A,การที่ท้องน้อยป่อง ในช่วงก่อนมีประจำเดือน อาจเป็นอาการท้องอืดได้ ซึ่งถือเป็นหนึ่งในอาการก่อนการมีประจำเดือน(premenstrual syndrome) ได้นอกจากนี้ในช่วงก่อนและขณะที่มีประจำเดือน ขนาดของมดลูกจะขยายใหญ่ขึ้นได้เล็กน้อย และในบางคนอาจมีน้ำออกจากหลอดเลือดและระบบน้ำเหลือง มาอยู่ในช่องท้องบริเวณอุ้งเชิงกรานได้ จึงทำให้ในช่วงก่อนและขณะมีประจำเดือน บริเวณท้องน้อยจะดูป่องขยายใหญ่กว่าปกติ ซึ่งหากประจำเดือนหมดแล้ว อาการท้องน้อยป่อง ยุบลงกลับเป็นปกติ ก็ไม่ได้ถือเป็นอาการผิดปกติและอันตรายแต่อย่างใดค่ะแต่หากท้องน้อยป่องอย่างต่อเนื่อง แม้ประจำเดือนจะหมดไปแล้ว หรือคลำไดก้อนที่ท้องน้อย หรือมีประจำเดือนผิดปกติ เช่น ประจำเดือนมีปริมาณมาก มานานกว่า 7 วัน มีปวดท้องน้อยมาก หรือมีเลือดออกกะปริดกะปรอยระหว่างรอบเดือน จึงควรไปพบแพทย์เพื่อตรวจหาสาเหตุค่ะ